“อังกฤษ” เปิดตัวเลข PMI ส.ค.แตะ 47.3 ต่ำสุดรอบกว่า 2 ปี
ดัชนีผู้จัดการฝ่ายจัดซื้อ “อังกฤษ” ปรับตัวลงสู่ 47.3 นับตั้งแต่เดือนพ.ค.63 เนื่องจากการผลิต ธุรกิจใหม่ และคำสั่งส่งออกใหม่ปรับตัวลงอย่างมาก
ดัชนีผู้จัดการฝ่ายจัดซื้อ “อังกฤษ” ปรับตัวลงสู่ 47.3 นับตั้งแต่เดือนพ.ค.63 เนื่องจากการผลิต ธุรกิจใหม่ และคำสั่งส่งออกใหม่ปรับตัวลงอย่างมาก
1 ก.ย. 2565

เอสแอนด์พี โกลบอล/ซีไอพีเอส เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตขั้นสุดท้ายในเดือนส.ค.ของอังกฤษปรับตัวลงสู่ 47.3 จาก 52.1 ในเดือนก.ค. แต่ดีกว่าตัวเลขดัชนี PMI ขั้นต้นซึ่งอยู่ที่ระดับ 46.0
อย่างไรก็ตาม แม้ตัวเลขขั้นสุดท้ายจะดีกว่าตัวเลขขั้นต้น แต่ก็ยังคงเป็นดัชนี PMI ภาคการผลิตขั้นสุดท้ายที่ต่ำที่สุดนับตั้งแต่เดือนพ.ค. 2563 เนื่องจากการผลิต ธุรกิจใหม่ และคำสั่งส่งออกใหม่ต่างก็ปรับตัวลงอย่างมาก นอกจากนี้ การขยายตัวของการจ้างงานชะลอลงด้วย โดยอยู่ที่ระดับต่ำสุดในรอบ 20 เดือน